Aarhuus Stifts-Tidende, 1841-10-27
Som bekjendt har Consumtionens Omlægning til en anden Skat været Gjenstand for flere Forhandlinger i Stænderforsamlingerne, uden at man derved kom til andet Resultat, end at man ikke vidste, hvorledes den derved opstaaende Dificit i Statsindtægterne skulde dækkes. Sagen skal nu paany være bleven foretaget i Generaltoldkammeret, og man mener, at der desangaaende vil blive forelagt den næste Stænderforsamling et Lovforslag. Alt taler for, at denne Skat burde ophæves. Den er forhadt og smaalig, den rammer Livets første Fornødenheds Artikler, besværer i høi Grad den indbyrdes Samfærsel, er meget kostbar at opkræve, og er en væsentlig Hindring for en Tilnærmelse af de forskjellige Deele, hvoraf den danske Stat bestaaer, thi det er noksom bekjendt, hvorledes Slesvig=Holstenerne have betjent sig af Consumtionen som en Bussemand til at skrække Slesvigerne fra en nærmere Forbindelse med Kongeriget. Som et Beviis paa, hvor kostbar Consumtionens Oppebørsel maa være, ville vi anføre et Exempel, der kan gjælde som instar omnium. Ved hver af Møllerne paa Kjøbenhavns Volde er der posteret en Skildvagt og en Toldbetjent. For at besætte en Skildvagtpost maa der holdes 12 Mand til Tjeneste, og, skjøndt det er vanskeligt, nøiagtigt at angive, hvad en Soldat koster, da Stidet paa Armaturen og Casernerings-Udgifterne ikke nøie lade sig angive, troe vi dog, at komme Sandheden temmelig nær, naar vi antage, at hver Mand koster Staten 60 11 om Aaret, det er for 12 Mand 720 1, og da en Toldbetjents laveste Lønning er 500 28, koster altsaa Oppebørselen af Consumtionen for hver af Kjøbenhavns Møller 1220 om Aaret. Hvormeget Brutto Consumtionen af en Mølle er, er os ubekjendt, men vi skulde være meget tilbøielige til at antage, at ved Fleertallet af dem maae Omkostningerne ved Oppebørslen i det mindste udgjøre 50 pCt. af Jndtægten, om ikke mere. (L. F. Av.)- Den Hof= og Stadsrets=Dom, der havde erklæret en af en Tiltalt afgiven Tilstaaelse for ugyldig, fordi samme ansaaes som aftvungen Vedkommende ved Politiretsassessor Selmers urigtige Fremgangsmaade, er bleven stadfæstet i Høiesteret, og det er saaledes constatteret, at Politiretsassessor Selmer, har tilladt sig at bruge ulovmedholdelige inqvisitoriske Midler. Om det end er første Gang, at Domstolene have fundet dette saa indlysende, at de paa Grund deraf have casseret en for Retten afgiven Tilstaaelse, saa er det derimod ikke første Gang at derover er bleven fort Klage ikke blot af de Arrestanter, der have været under Assessor Selmers Behandling, men ogsaa af deres Defensorer for Retten. Kort forinden denne Høiesteretsdom faldt, er der efter Forlydende til Politidirecteuren indgivet Klage over Hr. Assessor Selmer, paa Grund af den Maade, hvorpaa han optager Forhør og protokollerer Jnquisiternes Udsagn, en Klage, der faaer saameget større Betydning derved, at en lignende Besværing alt ved en tidligere Leilighed er bleven reist mod Assessor Selmer af en Mand, som, da der ikke blev taget Hensyn til samme, besad den vistnok sjeldne Samvittighedsfuldhed og Characteerstyrke hellere at fratræde sit Embede og saaledes opoffre sin Fremtid, end at være medvidende og medvirkende i en Fremgangsmaade, som han ansaae for retsstridig. Under disse Omstændigheder tør man vel haabe, at Hr. Selmers Forhold vil blive gjort til Gjenstand for en alvorlig Undersøgelse. (Fædrel.) Som forhen ommeldt er den islandske Præst Johan Barneson, for ulovligt at have sammenviet sin Søstersøn Sigurd Breidfjord (der i en Præsteattest kaldes den udmærket begavede, i flere Kunster øvede, vel oplyste flinke Digter, Hr. Bødker Sigurd Breidfjord) med Kirstine Jllugadatter, uagtet han ret vel maatte vide, at Førstnævnte ikke var lovlig skilt ved sin første Kone, og saaledes havde bidraget til at fremme Bigamie, af Høiesteret bleven idømt 50 3 Mulct (Synodalrettens Dom var 200. men vi kunne nu ogsaa meddele hvad Straf Manden, fik som havde to Koner paa eengang, han er af Høiesteret dømt til 20 Slag af Riis, hvilken Straffeart efter de islandske Love er substitueret i Stedet for Fængsel paa Vand og Brød og offentligt Arbeide indtil 2 Aar. I Anledning af den meget omtalte Forbunds-Jnspection af det holsteen lauenborgske Contingent, som i denne Tid har fundet Sted paa flere Steder i Holsteen, har Hs. Durchl. Generalmajor Prinds Friederich von Augustenborg i en Dagsrapport udtalt sin Mening om bemeldte Tropper paa følgende Maade: "Das Holstein-Lauenburgische Contingent habe bei dieser Gelegenheit recht gut die danischeArmee dem Auslande gegenuber repræsentirt." Ned. af Correspdblet, tilføier, at den overlader til sine Læsere at bedømme om de fremhævede Udtryk ere correcte, og man maa rigtignok indrømme, at Hs. Durchl. godt kunde have tydeliggjort sin Mening paa en bedre Maade. (Khuusp.)J Flensborg sammentraadte, som bekjendt for, nogen Tid siden en Forening af 24 Kjøbmænd i den Hensigt at forhindre, at den ægte vestindiske Rom kom i Miscredit ved den i Flensborg fabrikerede eller forsatte, hvorfor Foreningens Medlemmer forpligtede sig til, ikke at fortsætte den af dem indførte St. Croix Rom, under Straf af 100 Rbd. Nu er der i Flensb. Avis gjort opmærksom paa, at een af Foreningens Medlemmer alligevel skal have tilsat 6 Fade St. Croix Rom med 140 Kander Vand. Man venter nu, at Sagen vil blive undersøgt. Det Hubertske (tydske) Skuespillerselskab agter i Vinterens Løb at gjæste Odense. Om 3 Uger venter man det Müllerske Selskab til Randers. Det Titchenske agter sig fra Viborg til Holstebro. J Varde hændtes sidstl. 8de Oct. den Ulykke, at idet man vilde salutere med Kanonskud i Anledning af et Bryllup, sprang en Kanon, hvorved en Gjørtler blev dræbt. J Ulfkjer, mellem Lemvig og Ringkjøbing, har en Gaardmand skaaret Halsen over paa sig. Hans Kone havde noget iforveien druknet sig i en Brønd.